Nepenthes eymae

Nepenthes eymae () nyaéta salah sahiji spésiés kantong semar nu éndemik di Sulawesi. Ieu spésiés mimiti kapanggih ku P.J. Eyma di pagunungan tengah Sulawesi dina taun 1938. Ieu spésiés kapanggih deui dina taun 1983 ku J.R. Turnbull jeung A.T. Middleton sarta Shigeo Kurata. Ieu spésiés boga kaitan jeung N. maxima.

Ciri 
Nepenthes eymae boga kaitan jeung kamiripan kalayan N. maxima. N. eymae bisa dibédakeun ti N. maxima nalika ka kantong luhur nu ngawangun corong jeung ukuranna leuwih leutik sarta tutup nu ngawangun tombak. Salian éta, kantong handap N. eymae ngawangun buleud endog. Ieu spésiés mirip ogé jeung N. fusca lamun ningali kantong luhurna. Sanajan kitu, kadua spésiés ieu teu simpatri jeung teu boga kaitan anu deukeut.

Béda jeung spésiés Nepenthes lian nu boga lapisan lilin dina kantongna pikeun gegeremet tiseureuleu, Nepenthes eymae ngaluarkeun cairan nu léngkét sangkan gegeremet kaparangkap di jero kantong. Mékanisme ieu didukung ku wangun kantong luhur nu lébar mirip jeung corong. Gegeremet nu asup ka kantong spésiés ieu biasana nyaéta laleur leutik.

Galeri

Rujukan

Tutumbu luar 

 Potograf N. eymae di Carnivorous Plant Photofinder.

Nepenthes
Nepenthaceae